У вітальным слове Ігар Уладзіміравіч Шакун выказаў шчырую падзяку ўдзельнікам інклюзіўнага праекта. Ён падкрэсліў: “Гэта важна, што ў нашым горадзе будзе дзейнічаць утульны куток, дзе з карысцю змогуць бавіць час усе дзеці горада, у тым ліку і з інваліднасцю. Галоўнае, каб тут заўсёды панавала дружба”. Прадстаўнік улады паабяцаў: работа па развіцці і пашырэнні месца адпачынку будзе прадаўжацца. Паступова яно павінна разрасціся ў прыгожы парк. Вольга Генрыхаўна Пракопчык асабліва падкрэсліла заслугу жыхароў горада, якія прынялі ўдзел у добраўпарадкаванні пляцоўкі і падрыхтоўцы свята.